Vive Tolli

Vive Tolli (ka Viive Tolli; aastani 1952 Vive Pajusoo; 28. juuli 1928 – 8. aprill 2020) oli eesti graafik.

Elukäik
Ta lõpetas 1947. aastal Tallinna 3. Keskkooli. Aastatel 1947–1949 õppis ta Tallinna Riiklikus Tarbekunsti Instituudis keraamikat. Lõpetas 1953. aastal Eesti NSV Riikliku Kunstiinstituudi graafika erialal. Ta täiendas end muu hulgas aastal 1969 Jugoslaavias ja aastal 1987 Kanadas.

Töötas aastatel 1953–1982 vabakunstnikuna. Seejärel töötas ta Eesti NSV Riiklikus Kunstiinstituudis õppejõuna; aastast 1987 dotsendina ja aastast 1992 professorina.

Oli 1957. aastast Kunstnike Liidu liige ja 1972. aastast Soome Kalevala seltsi auliigeEesti kunsti ja arhitektuuri biograafiline leksikon. Tallinn 1996.

Looming
Vive Tolli looming hõlmab peale vabagraafika ka raamatuillustratsioone, eksliibriseid ja plakateid.

Teda on rahvusvahelistel näitustel pärjatud paljude auhindadega.

 Tunnustus 
 1965 Eesti NSV teeneline kunstnik
 1967 Eesti NSV rahvakunstnik
 1978 Kristjan Raua preemia (illustratsioonid raamatule "Mees, kes teadis ussisõnu" ja graafiline sari "Aastaajad" ("Paastumaarjapäev", "Jaanipäev", "Mardipäev", "Nuudipäev"))
 1982 Eesti NSV Kunstnike Liidu maali aastapreemia"Kunst 63/1 1984“ Kujutava ja tarbekunsti almanahh. Kirjastus "Kunst", 1984.
 1982 Eesti NSV Kunstnike Liidu graafika aastapreemia
 1985 Jaan Jenseni raamatugraafika aastapreemia (T. Toometi "Lapikiri ja lastekiri")
1998 Eduard Wiiralti kunstiauhind
 2001 Valgetähe III klassi teenetemärk
 2001 Eesti Vabariigi kultuuripreemia elutöö eest
 2008 Eesti Rahvuskultuuri Fondi elutöö tänuauhind

 Isiklikku 
Tema abikaasa Lembit Tolli oli skulptor, tütar Tuulikki Tolli on teatrikunstnik. Tema ema oli Tallinna I Tütarlaste Gümnaasiumi inspektor, vanaisa Timotheus Kuusik oli koolmeister ja kirjanik, onu Aleksis Kuusik oli koolmeister ja koolijuht, teine onu Vladimir Kuusik oli Viljandi, Tartu ja Tallinna ringkonnakohtu esimees.

 Viited 

 Kirjandus 
 Vappu Thurlow. Vive Tolli. Läbi kohtade aegade kätte, Fonet Kustannus Oy, 2012.

 Välislingid 
 Päeva kunstitöö. Viive Tolli. Uksed. ERR Arhiiv
 Vaal Galerii. Vive Tolli

Kategooria:Eesti graafikud
Kategooria:Eesti NSV teenelised kunstnikud
Kategooria:Eesti NSV rahvakunstnikud
Kategooria:Eesti Kunstiakadeemia vilistlased
Kategooria:Eesti Kunstiakadeemia professorid
Kategooria:Valgetähe III klassi teenetemärgi kavalerid
Kategooria:Metsakalmistule maetud
Kategooria:Sündinud 1928
Kategooria:Surnud 2020